Mihkhmat ka kong Phiralin ia ka India ha ka iakop Mrs TKS International ha Singapore | SP News Agency
Home Khasi News Mihkhmat ka kong Phiralin ia ka India ha ka iakop Mrs TKS International ha Singapore
Shillong, Nailur 12: ka Kong Phiralin Nongbet kum ka nongjop ia ka “Mrs Classic International 2019” ha ka jingiakop kaba la long ha u Naitung 2019 ha Kolkatta, mynta kala shah jied ban mih khmat ia ka Ri India ha ka jingiakop “Mrs TKS International” ha ka Ri Singapore.
Haba ia dei bad kane ka jingjop jong ka Kong Nongbet na ka liang jong ka kompeni Saindur Private Ltd kala jied ia ka Kong Nongbet ba kan long ka nongrah ktien ha kaba ia dei bad ka jingialeh pyrshah ia ka jingpyndon kam ia kip la plastic ha kane ka jingiakop.
Haba kren ha ki lad pathai khubor ha Shillong Press Club mynta ka sngi kala ong ba da ka jingshah jied ban mih khmat ia ka Ri India ha katei ka jingiakop ka thong jong ka ka long ban pynsngew ba ka jingpyndon kam ia ka plastic ka long kaba sniew bad kan rah ia kane ka khubor.
Ka kong Nongbet kala iathuh ba ka sah ha Umsohsun Shillong, kala don ar ngut ki khun bad ka ai khublei ia la u jong u kurim u ba ai mynsiem ia ka ha kane ka jingiakop. Kane ka jingiakop Mrs TKS International kan long ha u Naiwieng 2019 mynta u snem.